GiliGold/VAD_KnessetCorpus huggingface dataset:
זאב פרידמן: אבל אז תצטרך לשלם עוד ארבע שנים, ואז תצטרך לחכות עוד ארבע שנים.
עמיר פרץ: סליחה, תפסיקו, מה אתה עושה מאנשים מטומטמים?
עמיר פרץ: בדיוק ב-31 בינואר הוא שבר את הרגל?
עמיר פרץ: תפסיק כבר עם זה - - -
זאב פרידמן: אחרי שאתה מודיע הודעה - - -
עמיר פרץ: אתה עושה מהישראלים איזו חבורה שלא יודעים לנהל את ענייניהם, יש גבול.
יוליה שמאלוב-ברקוביץ: נכון, באמת.
עמיר פרץ: בדיוק ב-31 בדצמבר הוא שבר את הרגל, בדיוק אמא שלו נפטרה, בדיוק סבתא שלו נפטרה.
פנינה פרץ: זה לוקח בדיוק שנייה אחת ליפול ולשבור את הרגל או את הראש.
זאב פרידמן: ברגע שאתה תודיע - - -
עמיר פרץ: תן לנו לגמור עכשיו את העניין הזה, אתם מחבלים בחוק.
עמיר פרץ: הוא כבר התקדם.
אמיר שפיצר: השאלה היא מה הזמן המקסימלי שאדם נשאר בחוזה אחרי שהוא הודיע על הסיום.
כרמל שאמה-הכהן: חברים, אני מבקש מכם - - -
עמיר פרץ: בסדר, זה ויכוח אחר.
כרמל שאמה-הכהן: עמיר, להירגע.
עמיר פרץ: אתם רוצים שש שנים, אנחנו לא מסכימים.
אמיר שפיצר: הם קיבלו שש שנים.
עמיר פרץ: לא, אנחנו לא מסכימים שש שנים.
כרמל שאמה-הכהן: עמיר, עוד רגע מקבלים התקף לב.
כרמל שאמה-הכהן: אתה תוכיח את זה עוד מעט.
עמיר פרץ: לא, אל תדאג, אני חסין נגד התקפי לב, אני מוציא את כל האנרגיות פה, אני נשאר בריא.
כרמל שאמה-הכהן: אז תמשיך.
עמיר פרץ: יש הרבה שהיו רוצים שאקבל התקף לב, אבל זה לא יקרה, אל תדאג.
כרמל שאמה-הכהן: חס וחלילה.
ניצן חרותי: מה עושה כל בית-מלון בטבריה או באילת, הוא יודע בדיוק מה יקרה לו בעוד שלוש שנים?
ניצן חרותי: הוא צריך תכנון ארוך טווח?
גיל אוריון: אז תבטל.
ניצן חרותי: יש אנשים שנכנסים ומשלמים כסף בשביל להיות בבית-מלון.
עמיר פרץ: אבל אנחנו נשאיר את ועדת החריגים קיימת.
ניצן חרותי: סליחה, חבר כנסת פרץ.
עמיר פרץ: כן, בבקשה.
ניצן חרותי: גם ל"קלאב הוטל" - - -
כרמל שאמה-הכהן: חרותי, יש פה התחייבות שהיא מהצד השני, זה שונה מבית-מלון.
רעות אושעיה: זה שונה, אני יכולה להגיד לך בתור מי שיש להם גם וגם.
כרמל שאמה-הכהן: כי "קלאב הוטל" או "ישרוטל" או "פתאל" מתחייבים להעמיד לך את החדר, אין התחייבות חד-צדדית לגמרי.
כרמל שאמה-הכהן: זה גם לא הגיוני.
כרמל שאמה-הכהן: לכן צריך לאזן את זה בכמה נקודות.
כרמל שאמה-הכהן: אבל ארבע שנים - - -
רעות אושעיה: אתה צריך גם להבין שזה שונה ממלון למלון גם אם מבחינת תוכנית.
ניצן חרותי: הוא מעמיד לי את החדר, אבל לשבוע מסוים שהוא יודע לתכנן מראש.
כרמל שאמה-הכהן: 90% מהחוק הזה זה החלון הראשון, הוא המשמעותי.
כרמל שאמה-הכהן: מי שכבר רוצה – יצא.
כרמל שאמה-הכהן: יש הרבה זמן להחליט עליו.
קריאות: זה נכון.
כרמל שאמה-הכהן: יש עוד שנה וחצי להחליט, וזהו.
כרמל שאמה-הכהן: תראה, זה ייצור גם דינמיקה לדעתי בין "קלאב הוטל" לבין בעלי הזכויות במקביל להתקדמות של המהלכים המשפטיים.
ניצן חרותי: בזה אני מסכים אתך במאה אחוז.
כרמל שאמה-הכהן: הכול כבר יתנקז למקום הרבה יותר טוב, תאמין לי.
עמיר פרץ: תאמין לי, כל תקופה לפני החוק הזה - - -
קריאה: החוק הזה הוא מהפכה.
כרמל שאמה-הכהן: גם "קלאב הוטל" יבין מהשיעור הזה שאם יש מצב כזה, יבוא עוד פעם גרזן של רגרסיה.
ניצן חרותי: אני מאוד מקווה.
עמיר פרץ: מצד אחד אנחנו שומרים על כל הדיירים ועל ציבור העובדים, מצד שני, "קלאב הוטל" ידע שיש לו נקודת זמן שעומדים לעזוב, הוא ישקיע אחת לשלוש שנים, אחת לארבע שנים, לפי התקופות - - -
יוליה שמאלוב-ברקוביץ: כמו בחירות.
עמיר פרץ: הוא ינסה לעשות את מה שצריך, להיפך, זה מאלץ אותו - - -
ניצן חרותי: הלוואי.
עמיר פרץ: אם לא אז יעזבו.
עמיר פרץ: אם הוא לא ישקיע – יעזבו.
אמיר שפיצר: אם זה יהיה שלוש שנים, זה נכון, אבל אם זה יהיה שבע שנים, זה לא נכון.
עמיר פרץ: לא, שש שנים לא יהיה ושלוש לא יהיה, כנראה.
עמיר פרץ: יהיה ארבע.
יוליה שמאלוב-ברקוביץ: אבל זה יהיה שבע שנים.
יוליה שמאלוב-ברקוביץ: כמה זה שבע שנים - - -
אמיר שפיצר: אתה מודיע עכשיו ואתה עוזב בחלון הבא, לא בחלון הקרוב.
כרמל שאמה-הכהן: כל מספר שאתה קובע, כל מפרק תכפיל אותו בשתיים לתקופה מקסימלית, והממוצע זה האמצע.
כרמל שאמה-הכהן: עכשיו אם אתה אומר ארבע שנים, אתה יכול לפעמים לכלוא אדם לתקופה של שבע שנים, שש שנים, ארבע שנים, הממוצע.
עמיר פרץ: אבל זה בהחלטה של הבן-אדם, אני לא מבין.
כרמל שאמה-הכהן: רגע, אבל מצד שני אתה רוצה להבטיח את היציבות של "קלאב הוטל".
כרמל שאמה-הכהן: השאלה שאתה נותן לו מפרקים של שש שנים, זה לא מספיק?
עמיר פרץ: אבל עושה שש שנים, זה יותר.
כרמל שאמה-הכהן: לא, השלוש כפול שתיים.
יוליה שמאלוב-ברקוביץ: במקום שמונה?
כרמל שאמה-הכהן: מצד אחד גם צריך להבין שאחרי הגל הגדול, אם יהיה גל גדול הוא יהיה בהתחלה.
כרמל שאמה-הכהן: אם אחרי הגל הגדול העוצמות הן הרבה יותר נמוכות, ככה שצריך פחות טווח ביטחון.
כרמל שאמה-הכהן: ארבע כפול שתיים, אתם שואלים אותי, זה הרבה מדי במיוחד בשביל הכמות.
כרמל שאמה-הכהן: הייתי אומר שלוש כפול שתיים ונראה לי הרבה, אבל אני מפחד מכם, כי אתם כבר השתלטתם לי על הוועדה.
יואל חסון: מה זה שלוש כפול שתיים?
כרמל שאמה-הכהן: במקום ארבע, תקופות של שלוש.
פנינה פרץ: כל שלוש שנים.
גיל אוריון: דיברנו על חמש.
אלקס הרטמן: אנחנו דיברנו על שש.
ניצן חרותי: אני מדבר על 12.
ניצן חרותי: דברו על 12.
גיל אוריון: הם מתערבים ביחסים חוזיים קיימים.
גיל אוריון: שיעשו שיבטל וילך - - -
כרמל שאמה-הכהן: כן, אבל נכנסנו ליחסים חוזיים שהם קצת בעייתיים, אם הם לא היו בעייתיים לא היינו - - -
גיל אוריון: אבל הוא יכול לבטל עכשיו וליצור לעצמו מערכת חדשה.
פנינה פרץ: הוא לא רוצה.
גיל אוריון: אבל אם הוא רוצה להישאר במערכת הקודמת - - -
ניצן חרותי: הוא מבטל בשביל ליצור מערכת חדשה?
ניצן חרותי: באמת.
כרמל שאמה-הכהן: אנחנו חיים פה בין צדדים שצד אחד טוען – אתה אומר, ירצה – יבטל וימשיך, לבין צד שטוען, יש לי זכות ביטול כל שנייה, כל רגע.
אלקס הרטמן: לא על זה אנחנו מדברים כרגע.
אלקס הרטמן: אנחנו מדברים על תוספת מכוח אחר - - -
כרמל שאמה-הכהן: תגיד לי, אתה לא רואה את הבעיה הזאת נפתרת בשנת 2017 בכלל סופית, שלא יהיו כבר יותר מחלוקות בין בית-משפט בין פשרה, אתה רואה את זה עד 2018 לא נגמר?
אמיר שפיצר: מחזיק חוות דעת מ-1997.
כרמל שאמה-הכהן: אתם מדברים אתי פה על 2035 - - -
אלקס הרטמן: אנחנו מבקשים שייקצב מועד כל פעם לתקופה של שש שנים.
אלקס הרטמן: והסיומת היא ללא דמי ביטול, צריך לזכור את זה.
אלקס הרטמן: זאת אומרת, בעצם "קלאב הוטל" תהיה במצב - - -
ניצן חרותי: אבל עם קנס.
אלקס הרטמן: אין קנס, אין כלום.
כרמל שאמה-הכהן: לא, בחלונות אין קנס.
עמיר פרץ: בחלונות אין קנס.
ניצן חרותי: בחלון ההוא אין?
עמיר פרץ: אין, מה פתאום.
זאב פרידמן: יאלצו בן-אדם להישאר שש שנים, שמונה שנים, בעל כורחו - -
עמיר פרץ: בשביל זה אתה מודיע - - -
זאב פרידמן: - - הוא אומר, אני לא רוצה לשלם ולא רוצה ללכת - - -
יוליה שמאלוב-ברקוביץ: למה שמונה שנים?
יוליה שמאלוב-ברקוביץ: שיצא.
זאב פרידמן: - - - דמי ביטול.
עמיר פרץ: אז שיצא.
עמיר פרץ: חבר'ה, נו, באמת.
זאב פרידמן: הוא לא יכול.
יוליה שמאלוב-ברקוביץ: עכשיו שיצא, למה הוא לא יכול?
יוליה שמאלוב-ברקוביץ: שיצא עכשיו.
זאב פרידמן: עם אלה שרוצים לצאת עכשיו אין לי בעיה, שיצאו עכשיו.
זאב פרידמן: לגבי כל השאר אני מדבר.
יוליה שמאלוב-ברקוביץ: אנחנו רוצים לפתור עכשיו את הבעיה.
יוליה שמאלוב-ברקוביץ: נתנו הזדמנות עכשיו לכל מי שלא רוצה – שיצא.
זאב פרידמן: אז תקראו את החוק, סעיף 1, יש חלון אחד, כולם יכולים לצאת - - -
אלקס הרטמן: אתה נותן עוד - - -
יואל חסון: אני לא רוצה למוטט את זה, אני רוצה שזה יבוא טוב, שזה ישתפר.
יואל חסון: אני רוצה שהם יעשו מאמץ, ישפצו את "קלאב הוטל" בטבריה.
יוליה שמאלוב-ברקוביץ: שיהיה כמו בבחירות, כל שלוש שנים ישפצו.
אמיר שפיצר: זה יהיה רק אם הטווח יהיה קצר, אחרת זה יהיה כאילו - - -
זאב פרידמן: את מדברת על שמונה שנים.
זאב פרידמן: את מדברת על 24,000 שקל קנס יציאה.
עמיר פרץ: ארבע שנים.
יוליה שמאלוב-ברקוביץ: כל ארבע שנים תהיה להם מדיניות בחירות.
יוליה שמאלוב-ברקוביץ: כל ארבע שנים ישפצו, יעשו יפה.
אמיר שפיצר: אבל ארבע זה שמונה.
כרמל שאמה-הכהן: עמיר, שלוש בטוח?
אמיר שפיצר: אבל ארבע הופך לשמונה שנים.
פנינה פרץ: מספיק שלוש, זה שש.
פנינה פרץ: זה גם יותר מדי.
פנינה פרץ: שלוש שנים זה שש.
כרמל שאמה-הכהן: בואו, תוותרו לי פעם אחת.
עמיר פרץ: אתה יודע מה, שתי התקופות הראשונות יהיו שלוש, שלוש, ואחר כך זה יתחיל להיות ארבע.
עמיר פרץ: שלא יהיה מצב שבו יש להם שש שנים - - -
כרמל שאמה-הכהן: נו, עוד שש שנים הכול נגמר.
ניצן חרותי: בסדר גמור.
עמיר פרץ: בסדר, הלאה.
יואל חסון: שתי התקופות הראשונות שלוש, שלוש, אחר כך ארבע, ארבע, מעולה.
עמיר פרץ: זהו, גמרנו.
יוליה שמאלוב-ברקוביץ: מקובל?
כרמל שאמה-הכהן: אני בטוח שעד 2020 - - -
יוליה שמאלוב-ברקוביץ: רק שכולם ייקחו בחשבון - - -
עמיר פרץ: גמרנו, עוד פעם את פותחת את זה, היה שקט.
יואל חסון: איזה מזל שיש אדם מנוסה כמו עמיר פרץ.
אתי בנדלר: משנת 2014 ניתן יהיה למסור הודעת ביטול שתיכנס לתוקפה בסוף 2017.
אתי בנדלר: בשנת 2017 ניתן יהיה למסור הודעת ביטול שתיכנס לתוקפה - - -
אלקס הרטמן: לא הודעת ביטול, הודעת קציבה.
יואל חסון: קציבה, לא ביטול.
אתי בנדלר: הודעת ביטול שתיכנס לתוקפה בשנת 2017.
עמיר פרץ: בינתיים, אדוני היושב-ראש, הדבר היחיד שקורה פה, שכל זמן שהדיון מתארך, כל שעה אני שולח למשרד שלי הודעת ביטול על עוד פגישה.
כרמל שאמה-הכהן: הסיכוי שנהיה חברי כנסת בקדנציה הבאה יורד ויורד.
עמיר פרץ: זו הודעת הביטול היחידה שאני שולח כל הזמן הזה.
כרמל שאמה-הכהן: חברים שלנו פותחים פער.
אתי בנדלר: היא נכנסת לתוקפה באופן מיידי.
עמיר פרץ: הנה אני שולח, את יכולה לבטל גם את הפגישה הבאה.
יואל חסון: בלי דמי ביטול.
כרמל שאמה-הכהן: עמיר ויואל, עד איפה הציניות מגיעה – מתקשר אלי אתמול ראש עיר ואומר לי, תשמע, החוק הזה פוגע – נחזור רגע למכוני הכושר – אתה תמוטט, אתם ממוטטים, אומר לי, אפילו מציע החוק נסוג בו, הוא אומר שהוועדה מעוותת לו את החוק.
עמיר פרץ: מי מציע החוק?
עמיר פרץ: למי הוא מתכוון?
כרמל שאמה-הכהן: לא ניכנס לשמות.
כרמל שאמה-הכהן: אחד שגם שמעתי היום ברדיו שהחוק שלו עולה לדיון - -
אמיר שפיצר: א.
כרמל שאמה-הכהן: - - והיום הוא משחרר את כולם.
יואל חסון: א.
יואל חסון: וזה לא אהוד אולמרט.
כרמל שאמה-הכהן: אמרתי לאותו ראש עיר, תשמע, אני מתחייב לך שאם הוא יכתוב לי בכתב שהוא רוצה למשוך את החוק, אני עוצר את הדיון, אבל שיכתוב, כי אין לו זמן להגיע לדיון, הוא באמצע פריימריז.
כרמל שאמה-הכהן: עד כדי כך.
עמיר פרץ: איזו ציניות.
כרמל שאמה-הכהן: אמרתי, מכתב, אין לו זמן, שישלח לי מכתב במייל, שהוועדה מעוותת את רצונו.
כרמל שאמה-הכהן: אני בדרך לפה שומע ברדיו - - -
עמיר פרץ: שם הוא תומך בחוק.
כרמל שאמה-הכהן: בהודעה לתקשורת.
כרמל שאמה-הכהן: אז אתה מדבר אתי?
יואל חסון: אדוני, הוועדה כולה מחזקת את ידיך ומאחלת לך הצלחה בפריימריז.
כרמל שאמה-הכהן: כופפתם לי את היד.
יואל חסון: ורוצה להגיד לחברי הליכוד שהיית באמת ח"כ מהטובים והתחרות הכי קשה לקדימה.
ניצן חרותי: אנחנו מצטרפים לזה.
ניצן חרותי: (מחיאות כפיים)
יואל חסון: בשביל קדימה עדיף שלא תהיה בכנסת.
פנינה פרץ: 40,000 תומכים יש לך.
כרמל שאמה-הכהן: להצביע על זה?
אתי בנדלר: רגע, בשנת 2017 ניתן יהיה למסור הודעת ביטול שתיכנס לתוקפה בסוף שנת 2021.
אתי בנדלר: בשנת 2021 - - -
קריאות: לא, זה ארבע שנים.
ניצן חרותי: שלוש.
אלקס הרטמן: ארבע שנים אמרתם.
פנינה פרץ: שלוש אמרנו.
עמיר פרץ: לא, שלוש, שלוש, ארבע, ארבע והלאה, אל תהיה גרידי.
כרמל שאמה-הכהן: אחרי זה 2024.
אתי בנדלר: סוף 2020, 2024, וב-2024 – 2028.
עמיר פרץ: וכן הלאה.
אתי בנדלר: וכן הלאה מדי ארבע שנים.
עמיר פרץ: מדי ארבע שנים, ודאי.
הילה דוידוביץ-בלומנטל: מה עם דמי הביטול?
כרמל שאמה-הכהן: אין דמי ביטול במסלול הזה.
עמיר פרץ: אין דמי ביטול בארבע שנים.
עמיר פרץ: עצם התקופה זה דמי הביטול.
אתי בנדלר: לא יהיו דמי ביטול בכלל.
יוליה שמאלוב-ברקוביץ: אם אתם רוצים נעשה דמי ביטול.
אתי בנדלר: עכשיו חברי הכנסת צריכים לדון - - -
כרמל שאמה-הכהן: רגע, נצביע על זה, נאשר את זה.
כרמל שאמה-הכהן: פה אחד זה התקבל.
עמיר פרץ: תרשמי יוליה שמאלוב במקום - - -
אתי בנדלר: עכשיו נתייחס לביטול המיידי שיכנס בהודעת ביטול מיידית, ללא דמי ביטול, של קבוצות אוכלוסייה שכונו "הסוציאליים", שבהם נכללים, לפי הבנתי כאלה ש - - -
אלקס הרטמן: זה לא בחקיקה אני מבין, זה הולך להיות בהסכמה.
אתי בנדלר: חד-משמעית בחקיקה.
כרמל שאמה-הכהן: בחקיקה, אדוני.
אלקס הרטמן: הסוציאלי?
כרמל שאמה-הכהן: לטובתך, שלא יגידו שלא עשית מספיק.
עמיר פרץ: זה רק יעזור לך.
אתי בנדלר: קבוצות אוכלוסייה שהסכימו לבטל את ההסכם בהודעה מיידית ללא תשלום דמי ביטול.
אתי בנדלר: קבוצות אוכלוסייה עליהם נמנים מי שמצבם הכלכלי הידרדר, מי שמצבם הבריאותי אינו מאפשר זאת - - -
כרמל שאמה-הכהן: פטירת קרוב מדרגה ראשונה.
אתי בנדלר: גיל מתקדם, פטירה שלהם או של - - -
אלקס הרטמן: לא, הגדרות משפטיות זה אם הוא מקבל גמלת סיעוד בהתאם - - -
אתי בנדלר: רגע, תרשה לי שנייה, עוד לא נכנסתי להגדרות, אני מדברת בראשי פרקים כרגע.
אתי בנדלר: בפירוש לא על הגדרות משפטיות, זו בדיוק הנקודה שאני רוצה להעמיד לדיון, ברשותך.
אתי בנדלר: וכן נסיבות חריגות אחרות - - -
לאה ורון: רגע, לא שמענו.
אתי בנדלר: אני מדברת על ראשי פרקים כרגע, אני מדברת על מצב כלכלי.
אלקס הרטמן: מה זה מצב כלכלי הידרדר?
אלקס הרטמן: אני מכיר הרבה אנשים שמצבם הכלכלי הידרדר, אז הם זכאים ל-?
אתי בנדלר: הוועדה מייד תדון בכך.
גיל אוריון: אפילו - - - המצב הכלכלי שלו הידרדר.
רעות אושעיה: - - - נוחי דנקנר.
אתי בנדלר: מצב כלכלי, מצב בריאות, גיל מתקדם, פטירה של - -
יואל חסון: של בן-הזוג.
אתי בנדלר: - - שלו או של קרוב מדרגה ראשונה, אינני יודעת.
לאה ורון: בן משפחה מדרגה ראשונה.
אתי בנדלר: בן משפחה מדרגה ראשונה – צריכים לראות מי הוא בן משפחה מדרגה ראשונה, גם אם ילד נפטר, רחמנא לצלן, אני לא בטוחה ש - - -
גיל אוריון: אבל למה זה קשור?
כרמל שאמה-הכהן: - - - נפטר בן מדרגה ראשונה?
אלקס הרטמן: בן משפחה.
אלקס הרטמן: אבא זה גם בן משפחה.
לאה ורון: לא, גרעינית, המשפחה הגרעינית.
אתי בנדלר: הוועדה תדון מי נכלל, זה מה שאמרתי בבן משפחה מדרגה ראשונה לעניין זה.
אתי בנדלר: רשמתי לעצמי ראשי פרקים.
אתי בנדלר: וכן נסיבות חריגות אחרות, למשל גירושים, למשל בעיות אישיות או משפחתיות חריגות שקשה כרגע להגדיר אותן כסעיף סל.
אתי בנדלר: בנושא הזה צריכים לראות – א.
אתי בנדלר: האם יש מקום להגדיר מי נמנה על כל אחת מהאוכלוסיות האלה ומי יקבע אם אדם עונה לאותן אמות מידה.
אתי בנדלר: האם למשל כשמדברים על מצב כלכלי ראוי שאדם יצטרך לחשוף את מצבו הכלכלי עד לאגורה האחרונה, שיש לו או שאין לו, בפני חברה פרטית כדי שהיא תשחרר אותו מחוזה ההתקשרות, או שצריכים להקים איזשהו גוף חיצוני, הייתי אומרת, שהוא זה שיחליט על השתחררות מהחוזה.
עמיר פרץ: צריך גוף חיצוני, אין שאלה.
ניצן חרותי: מה עם גיל?
ניצן חרותי: גיל 80?
אתי בנדלר: אמרתי גיל מתקדם, הזכרתי מצב כלכלי, בריאותי, גיל, פטירה, נסיבות חריגות אחרות, שביניהן בעיות אישיות או משפחתיות חריגות.
כרמל שאמה-הכהן: עכשיו הוויכוח מי קובע.
חנה וינשטוק-טירי: מה זאת אומרת פטירה?
חנה וינשטוק-טירי: פטירה של בעל החוזה.
אתי בנדלר: פטירה של בעל החוזה, הרי נאמר שיורשיו מחויבים בכך.
הילה דוידוביץ-בלומנטל: או של בן-הזוג.
אתי בנדלר: פטירה של בעל החוזה או של אחד מבעלי החוזה, אם זה בני-זוג.
אתי בנדלר: או שאולי ילדו, אינני יודעת.
עמיר פרץ: אין ספק בכלל שזו ועדה חיצונית שיהיה בה נציג החברה.
אתי בנדלר: אני סבורה, אם יורשה לי בכל זאת לומר את זה, אני מבינה את הצורך מצד אחד לראות ייצוג של החברה, אני מבינה מאיפה זה בא - - -
עמיר פרץ: נציג של החברה בלי זכות הצבעה, אבל שיביא את הנתונים.
עמיר פרץ: מי יביא לך את הנתונים על מי חייב ומי לא חייב?
אתי בנדלר: לא מדברים כאן על חייב.
אתי בנדלר: מדובר כאן על הזכות להשתחרר מחוזה למשל בשל מצב בריאותי, האם אני צריכה לחשוף את מצבי הבריאותי בפני נציג חברה או את מצבי הכלכלי בפני נציג חברה או בעיות אישיות אחרות שיש לי?
אלקס הרטמן: אנחנו מוכנים להגיע להסכמה, אבל אני רוצה להבין האם היה אי-פעם בתולדות הכנסת מקרה שבו הכריחו חברה להקים ועדה, שהוועדה הזו תחליט על ויתור על זכויות שלה, כאשר על-פי החוזה נתונות לה זכויות כאלה?
אלקס הרטמן: אנחנו מוכנים להגיע להסכמה.
אלקס הרטמן: היה?
עמיר פרץ: גם אם לא היה, אנחנו אוהבים כל דבר שלא היה להמציא, זה נותן לנו יותר מוטיבציה.
אלקס הרטמן: אנחנו מוכנים להגיע להסכמה עכשיו.
אלקס הרטמן: לא יעלה על הדעת - - -
עמיר פרץ: אז במקום להטיף, תציע הצעה.
עמיר פרץ: מה אתה מטיף?
אלקס הרטמן: בסדר, אז אנחנו מוכנים.
אלקס הרטמן: יש לנו הצעה שעיבדנו אותה, שהיא הצעה לגבי הקמת ועדה ציבורית שתוכל לדון בבקשות, תוכל לקבוע - -
עמיר פרץ: נו, תדבר כבר.
אלקס הרטמן: - - ביטול מיידי.
אלקס הרטמן: ההצעה הזו היא לא הצעה שאני יכול לדבר עליה - - -
עמיר פרץ: אתה מוכן להתחיל לדבר?
יוליה שמאלוב-ברקוביץ: מי הציבורית הזו?
זאב פרידמן: הביטוח הלאומי יכול לכפות על כל מעסיק לתת זכויות שמגיעות לעובד.
עמיר פרץ: בזה אני מייצג אותך יותר טוב.
עמיר פרץ: תן לי להתעסק אתו, אל תדבר אתי עכשיו במעטפת, תתחיל לדבר לעניין – מי זו הוועדה?
אלקס הרטמן: קודם כל בוא נתחיל להגדיר.
עמיר פרץ: לא שומעים, נו, יוליה.
אלקס הרטמן: מתוך מטרה שהדבר הזה ייעשה בשיתוף פעולה אני אומר מי האנשים - - -
עמיר פרץ: תפסיק עם המעטפת, תיגש לעניין, כבר חצי שעה אתה מסתובב ככה.
אלקס הרטמן: תרשה לי להשלים את המשפט אוכל להשלים.
אלקס הרטמן: מי חבר בוועדה זה פחות חשוב כרגע, נמצא אנשים בעלי שיעור קומה שיהיו חברים בוועדה, לא זה ה"אישו".
לאה ורון: הוא לא התכוון שמית, הוא התכוון בעלי תפקידים.
אלקס הרטמן: יהיו נציגי ציבור בלתי תלויים, לא זאת הבעיה, השאלה מי בא בפני הוועדה כדי שלגביו תתקבל החלטה.
אלקס הרטמן: הקריטריונים שקבעה עורכת-דין בנדלר הם בכל הכבוד קריטריונים מאוד לא משפטיים.
אלקס הרטמן: בפני הוועדה הזו יכולים למשל להביא את כל אותם מקרים שבהם באמת פנו למועצה לצרכנות, לרשות להגנת הצרכן וחברי הכנסת, אם יש מקרים שפנו לחברי הכנסת - - -
עמיר פרץ: לא, לא מקובל.
עמיר פרץ: ואם יש מישהו שמצבו לא טוב רק בגלל שהוא לא מאכר והוא לא יודע, אז הוא לא יקבל?
אלקס הרטמן: זה בנוסף.
אלקס הרטמן: זה לא גורע אחד מהשני.
אלקס הרטמן: קודם כל אותם גורמים שאומרים כל הזמן שהם התדפקו על הדלתות וטענו שמצבם קשה.
אלקס הרטמן: בנוסף לאלה, שלגביהם תהיה החלטה אחר כך, נדבר איך תתקבל ההחלטה, קודם כל מי יכול לבוא בסף הוועדה.
לאה ורון: זאת אומרת, אתה לא מאפשר לכל בעל יחידת נופש לפנות לאותה ועדה ציבורית שאתה מציע להקים.
אלקס הרטמן: כן יכול.
אלקס הרטמן: אבל לא סיימתי.
לאה ורון: אז מה אכפת לך אם הוא כתב למועצה לצרכנות, אם הוא כתב לכנסת, אם הוא לא כתב.
גיל אוריון: רגע, זה קריטריון אחד.
לאה ורון: אתה אומר, כל בעל יחידת נופש - - -
אלקס הרטמן: את רוצה לדבר במקומי, עם כל הכבוד.
לאה ורון: לא, אני שואלת.
אלקס הרטמן: אז אני רוצה להשלים את ה-.
אלקס הרטמן: אם אחרי שאגמור ואומר מי רשאי לפנות לוועדה יהיה חסר משהו, אז אני מציע שגברתי תשאל.
לאה ורון: אבל אתה מציע להגביל?
אלקס הרטמן: כל אחד יכול לפנות, אבל הוא צריך לעמוד בקריטריונים מסוימים.
אלקס הרטמן: עכשיו אני מדבר על הקריטריונים.
אלקס הרטמן: כל אחד יכול, גם מישהו שהוא מיליונר ויש לו יחידה ב"קלאב הוטל" ורוצה לבטל עכשיו ללא דמי ביטול רשאי לפנות.
אלקס הרטמן: השאלה אם הוועדה יכולה בכלל להתייחס לאדם כזה או לא.
עמיר פרץ: תגיד לו לא.
עמיר פרץ: תתייחס, תכתוב לו, אדוני, לא.
עמיר פרץ: זו התייחסות, אבל זכותה לדון בו.
אלקס הרטמן: לדון כן, אבל צריך קריטריונים, למי - - -
ניצן חרותי: נו, אז היא כבר אמרה את הקריטריונים, היועצת המשפטית אמרה את כל הקריטריונים.
אלקס הרטמן: אני מציע רשימה, רגע, אם תרשו לי.
אלקס הרטמן: הרשימה היתה קודם כל אותם אנשים שפנו ונמצאים, גם אלה שהשתתפו פה בדיון מבחינתי יכולים לפנות לוועדה הזו.
אלקס הרטמן: דבר שני, יש מישהו שירש את הזכויות לפי הסכם הנופש מאדם שנפטר.
אלקס הרטמן: דבר שלישי, מישהו שהוא או בן-זוגו הוכר על-ידי ועדה רפואית של המוסד לביטוח לאומי כנכה לצמיתות בשיעור של 65% או יותר.
אלקס הרטמן: דבר נוסף, הגיע לגיל 75 עד תום שנת 2012.
אלקס הרטמן: דבר נוסף הוא מצב כלכלי קשה ובקשיים משמעותיים מתמשכים אחרים, בהתאם לשיקול דעת - - -
לאה ורון: רגע, אתה מקריא מהר מדי, סליחה.
אלקס הרטמן: אז אני חושב שצריך לעבד – אני מוכן להקריא את הכול תיכף, אני יכול אפילו לתת גם נייר אולי בסופו של דבר, אבל מה שאני אומר - -
זאב פרידמן: כן, ישר לרשומות.
אלקס הרטמן: - - אין מקרה במדינת ישראל, קודם כל, שדבר כזה נעשה בחקיקה, זה דבר שצריך להיעשות בהסכמה.
אלקס הרטמן: למיטב ידיעתי, עד היום היו מגעים שבהם ביקשו לשכנע את "קלאב הוטל" לעשות את הדברים האלה ו"קלאב הוטל" אכן היתה מוכנה לעשות אותם.
ניצן חרותי: לא היתה מוכנה, תמיד דחתה אותם.
יואל חסון: עכשיו מוכנה, איזה יופי.
יוסף מנירב: סליחה, זה שקר.
אמיר שפיצר: אומרת שמוכנה.
יואל חסון: אבל עכשיו מוכנה, יקירי.
אמיר שפיצר: זה האדם שמכר את יחידות הנופש.
ניצן חרותי: הוא מכר את יחידות הנופש.
קריאה: לוביסט.
יוסף מנירב: אני אומר לוועדה מתוך ניסיוני, בשבועיים האחרונים ביטלתי 300 יחידות על בסיס של מצוקה.
ניצן חרותי: לא על בסיס של מצוקה, אלא על בסיס של יחידות שרציתם לבטל, סליחה.
יוסף מנירב: זה שקר וכזב.
יוסף מנירב: אני בן 75 ומעולם לא אמרתי דבר לא נכון.
יוסף מנירב: אני מייצג את "קלאב הוטל".
יוסף מנירב: אני רק רוצה פה לומר, הצעתי לתת כמה עצות.
עמיר פרץ: בסדר, עמדתך נשמעה טוב.
יוליה שמאלוב-ברקוביץ: רגע, כמה עצות?
יוסף מנירב: הבעיה העיקרית היתה מי הוא מצוקה.
יוסף מנירב: כל עם ישראל מצוקה.
יוסף מנירב: עמדתי במכתבים האלה, מה קורה אם אדם כותב, אני בסדר, יש לי ילד מפגר ואני צריך לדאוג לו.
עמיר פרץ: גם את זה צריך לקחת בחשבון.
יוסף מנירב: צריך לקחת בחשבון.
יוסף מנירב: מה לעשות כאשר מדובר במצב בריאותי והוא נותן לך מכתבים מרופאים, שאתה כאיש ועדה לא מסוגל לקרוא, להבין את זה.
עמיר פרץ: תגיד לי, "קלאב הוטל" זה בית-חולים?
עמיר פרץ: כל החולים באים אליכם?
יוסף מנירב: צריך להחזיק רופאים בוועדה רפואית על ועדה רפואית?
ניצן חרותי: בגלל זה זו תהיה ועדה ציבורית.
יוסף מנירב: רבותי, מי מתוך אלה צריך לעשות או לא לעשות?
יוסף מנירב: אני אומר לכם רק לידיעתכם, יותר מ-300 עסקאות ביטלתי על הנושא הזה בשבועיים האחרונים.
יואל חסון: כרמל, תן לי את רשות הניהול.
כרמל שאמה-הכהן: רשות ניהול הדיון עברה ליואל חסון, אני פשוט עסוק במשהו.
יואל חסון: אני עכשיו מנהל את הדיון.
עמיר פרץ: אני רוצה להציע הצעה, אדוני.
יואל חסון: תציע.
עמיר פרץ: אני מציע וחושב שגם היועצת המשפטית אולי תצטרף להצעה, אני חושב שפה יכול להיות שהיועצת המשפטית מנתה קריטריונים - - -
אתי בנדלר: לא קריטריונים – אמרתי שאנחנו צריכים לקבוע.
עמיר פרץ: כיוונים.
עמיר פרץ: גם הוא מנה קריטריונים.
עמיר פרץ: ייתכן שהוא שגה, חסר קריטריון פה, קריטריון שם, אנחנו לא רוצים לעשות מעשה שהוא לא מעשה שלם ולמצוא עצמנו שנפלו לנו אנשים אחרים.
עמיר פרץ: מכיוון שאדוני היושב-ראש מדבר על כך שהסדר כזה יהיה בחקיקה יש עם זה בעייתיות.
עמיר פרץ: לכן הצעתי מבחינת החקיקה שנסמיך פה להגיע להסכמה לקריטריונים בדרך שיתוף, וההסכמה הזו תימסר לוועדה כחלק מההודעה שבה מסיימים את החקיקה.
עמיר פרץ: הקראה בוועדה, אנחנו לא צריכים להצביע על זה, זה הופך לחלק בלתי נפרד מהחקיקה, אבל זה לא חלק מהחוק.
עמיר פרץ: אחרת אנחנו יכולים להסתבך פה באיזה נושא, לפי דעתי, שאנחנו עלולים לא לצאת ממנו.
עמיר פרץ: כבר עשינו דברים כאלה בעבר, שנמסרות הודעות לוועדות, נמסר המכתב המסוים שעליו הסכימו, הוא מופקד לוועדה, אולי נשכח משהו.
עמיר פרץ: אני מעדיף שיואל מטעמנו או מי שימונה פה ישב יחד אולי עם נציג מהצרכנים, ינסחו, יחפשו כל קריטריון, יביאו מסמך כמו שצריך, כי אנחנו פה עושים את זה בחופזה, אני לא יודע.
יואל חסון: אני רוצה להגיד לכם משהו, אדוני היושב-ראש, אני עכשיו ממלא מקום היושב-ראש, תקשיבו רגע, הסברתי שבשל העובדה שהבנתי שהולכים להיות בחירות וחששתי שלא תהיה אפשרות לחוקק את החוק, נכנסתי למשא ומתן בעניין של האנשים הסוציאליים והוכן נייר.
יואל חסון: יש נייר שהוצע והוגש לא באופן רשמי על-ידי באי הכוח של "קלאב הוטל", שהוא בעיני מסמך שאני לא מסכים לחלקו, אבל הוא מסמך חשוב, יש בו בשורה חשובה ביותר.
יואל חסון: אני חושב שיש למסמך הזה ערך, אני חושב שדווקא בחקיקה הוא עלול ללכת לאיבוד.
יואל חסון: אני חושב שהערך שלו – וגם במסמך הזה יש התייחסות לדוגמה לדרך ההתחייבות של "קלאב הוטל" לדבר הזה, זאת אומרת, מבחינת ההתחייבות שלהם לקיים את זה במכתב, בחתום, בהודעה ובהצהרה לוועדת הכלכלה, שיש בזה דבר מאוד מחייב.
יואל חסון: דבר שני, הודעות לתקשורת בתוך ההסכם הזה, אדוני היושב-ראש, יש התחייבות על פרסום מקיף ביותר ומשמעותי ביותר בתקשורת, שייתן מענה לאותם אנשים וייתן להם את הדרך לפנות.
יואל חסון: הקריטריונים, אגב, מאוד פשוטים, יש הגדרות של ביטוח לאומי, יש הגדרות של משרד הרווחה, יש הגדרות מאוד-מאוד ברורות, שיודעות להכניס דברים שקשורים למי הם אנשים שמוגדרים כמצוקה.
יואל חסון: אמר האדון הנכבד כאן, שזו גם נקודה שצריכים להתייחס אליה, באמת למה שנקרא נכה בתוך המשפחה או משהו כזה, בן, דרגה ראשונה, שגם זה כמובן משפיע על מצב כלכלי של משפחה, שגם זה באיזושהי צורה צריך להיכנס.
יואל חסון: גם הנושא של מי פנה.
יואל חסון: קודם כל, ההתייחסות הכמותית או לא כמותית בעיני היא פחות חשובה.
יואל חסון: קודם כל, כל מי שפנה לכל גורם כלשהו בשנים האחרונות ללא שום הגבלה, לכל חברי הכנסת, לכל הגופים של הצרכנות, למשרדי ממשלה, למבקר המדינה, לכל מי שפנה, הוא לא קשור לשום מכסה ולשום דבר.
יואל חסון: בנוסף, אם יש אחרים, יכולים להיכנס.
יואל חסון: אני גם אומר, היה פה תנאי במסמך המקורי, שהעניין הסוציאלי הוא רק אם תהיה חקיקה בהסכמה.
יואל חסון: לזה אני כמובן לא מסכים, וזה לא יהיה, וההסכם הזה יהיה גם אם חלק מהדברים בחקיקה לא יוסכמו, אבל הגענו להסכמות על החקיקה, אז הדברים מתקדמים.
יואל חסון: יש כאן, אדוני, מסמך שהוא מאוד-מאוד חשוב, לדעתי, נותן מענה גדול מאוד.
יואל חסון: צריך גם להתייחס לוועדה – מי זאת הוועדה הזאת שתקום.
יואל חסון: הוועדה שתקום צריכה להיות ועדה בראשות שופט עליון לפחות או מחוזי לפחות - - -
פנינה פרץ: בדימוס
יואל חסון: בדימוס כמובן.
יואל חסון: שימונה על-ידי ראש לשכת עורכי-הדין בתל-אביב או במקום אחר, אבל על-ידי לשכת עורכי-הדין שתמנה את זה - - -
אלקס הרטמן: אי-אפשר.
אלקס הרטמן: אין לי קשרים שם.
כרמל שאמה-הכהן: אתה לא בלשכה שם, במחוז?
אלקס הרטמן: לא, הרבה שנים כבר לא.
יואל חסון: לא אכפת לי – תגיד מחוז חיפה, תגיד מחוז שומרון.
כרמל שאמה-הכהן: אנחנו מכירים את המחוזות, המחוז הגדול והרציני זה תל-אביב.
יואל חסון: אם זה טוב לפריימריז – בוא נגיד מחוז שומרון.
ניצן חרותי: למה שזו לא תהיה ועדה ציבורית של הכנסת?
כרמל שאמה-הכהן: הכנסת לא מקימה ועדות כאלה.
יואל חסון: כי אנחנו לא יכולים להקים ועדה כזאת.
יואל חסון: החברים שיבחרו לוועדה הזאת יבחרו גם על-ידי יושב-ראש אחד המחוזות המרכזיים, אנשים בלתי תלויים כמובן.
יואל חסון: צריך להיות משקיף של "קלאב הוטל" לצורך אינפורמציה, משקיף ללא זכות הצבעה, שתהיה לו האפשרות להביא את החומרים, הנתונים ואת הכול.
יואל חסון: כל המימון של הוועדה הזאת יושת על "קלאב הוטל" - - -
ניצן חרותי: או.
יואל חסון: הם רק יממנו, הם לא יכולים להשפיע על הוועדה.
ניצן חרותי: בעל המאה הוא בעל הדעה.
פנינה פרץ: בעל המאה הוא בעל הדעה.
יוליה שמאלוב-ברקוביץ: למה בכלל צריך לשלם אם זה ציבורי?
יוליה שמאלוב-ברקוביץ: שיהיה בהתנדבות.
עמיר פרץ: מה זה בהתנדבות?
עמיר פרץ: הם לא יעבדו.
קריאה: תמיד משלמים.
עמיר פרץ: צריך לשלם.
עמיר פרץ: מי ישלם לשופט?
עמיר פרץ: אני לא מציע - - -
יואל חסון: אם המדינה מציעה לשלם לשופטים האלה, בבקשה.
רעות אושעיה: בחברות אחרות זה לא קיים בכלל אצלנו.
ניצן חרותי: רק המדינה.
יואל חסון: נתייחס תיכף לדבר הזה.
יואל חסון: אם המדינה רוצה לשלם לאנשים האלה, בבקשה, שתשלם, אין לי שום בעיה עם זה.
יואל חסון: מה הסמכויות של הוועדה?
יואל חסון: הוועדה מסוגלת לתת לקבוצות מסוימות לפי קריטריונים, עד פטור מלא, הנחות, כולל התייחסות לחובות עבר.